
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

579. Τροποποίηση διατάξεων του Π.Δ. 861/1979 (ΦΕΚ 246Α'/ 
1979) «Περί Πειθαρχικών Συμβουλίων Εμπορικού Ναυτικού 


και της ενώπιον αυτών διαδικασίας». 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Σύσταση Επιτροπής Υπουργών για τα οικονομικά μέτρα. 2 


Αύξηση των θέσεων των Ειδικών Συμβούλων - Ειδικών Συνεργα¬ 
τών και των μετακλητών διοικητικών υπαλλήλων στο Πολι¬ 
τικό Γραφείο του Αναπληρωτή Υπουργού Εθνικής Παιδείας 


και Θρησκευμάτων.. 3 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 579 (1) 


Τροποποίηση διατάξεων του Π.Δ. 861/1979 (ΦΕΚ 246Α’/1979) 

«Περί Πειθαρχικών Συμβουλίων Εμπορικού Ναυτικού και της ενώ¬ 
πιον αυτών διαδικασίας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τα άρθρα 2 παρ. 1 και 261 του αριθ. 187/1973 Ν.Δ. «Περί Κώ- 
δικος Δημοσίου Ναυτικού Δικαίου» (ΦΕΚ Α’ 261/1973). 

β) Το άρθρο 3 του Ν.Δ. 32/1974 «Περί αντικαταστάσεως της παρ. 
2-του άρθρου 188 και των άρθρων 258 και 259 και καταργήσεως της 
παρ. 2 του άρθρου 170 του Ν.Δ. 187/1973 «Περί Κώδικος Δημοσίου 
Ναυτικού Δικαίου» (ΦΕΚ Α' 261/1973). 

γ) Την αριθ. 730/1989 γνωμοδότηση του Συμβουλίου της Επικρά¬ 
τειας, ύστερα από πρόταση του Υπουργού Εμπορικής Ναυτιλίας, απο¬ 
φασίζουμε; 

Άρθρο 1 

Οι περιπτώσεις ι) του εδαφίου (α) και ι) του εδαφίου (β) του άρθρου 1 
του Π.Δ. 861/1979 (ΦΕΚ 246 Α/1979) αντικαθίστανται ως εξής: 

«α) ι) Ενός Πλοιάρχου Λιμενικού Σώματος, ως Προέδρου, που ορίζε¬ 
ται μαζί με τον αναπληρωτή του από το Αρχηγείο Λιμενικού Σώματος, 

Ο οριζόμενος ως Τακτικός Πρόεδρος Πλοίαρχος ΑΣ, τοποθετείται 
αποκλειστικά στο Πρωτοβάθμιο Πειθαρχικό Συμβούλιο Ε.Ν. χωρίς πα¬ 
ράλληλη άσκηση άλλων καθηκόντων». 

β) ι) Ενός Αρχιπλοιάρχου Λιμενικού Σώματος, ως Προέδρου, που 
ορίζεται μαζί με τον αναπληρωτή του από το Αρχηγείο Λιμενικού Σώ¬ 
ματος». 

Άρθρο 2 

Το άρθρο 2 του Π.Δ, 861/79, αντικαθίσταται ως εξής: 


«Άρθρο 2 

Συνθέσεις Πρωτοβαθμίου Πειθαρχικού Συμβουλίου Ε.Ν. 

1. Το Πρωτοβάθμιο Πειθαρχικό Συμβούλιο Εμπορικού Ναυτικού, 
δύναται να συγκροτείται από περισσότερες της μίας συνθέσεις, εφόσον 
κατά την κρίση του ΥΕΝ είναι αναγκαίο λόγω του μεγάλου αριθμού 
Πειθαρχικών υποθέσεων που εκκρεμούν. 

2. Οι ορισθέντες, Τακτικός και Αναπληρωματικός, Πρόεδροι του 
Πρωτοβαθμίου Πειθαρχικού Συμβουλίου Ε.Ν., προεδρεύουν όλων των 
συνθέσεων του Συμβουλίου αυτού». 

Άρθρο 3 

Η παράγραφος 1 του άρθρου 4 του Π.Δ. 861/1979 αντικαθίσταται 
ως εξής: 

«1. Ο ορισμός των μελών λαμβάνει χώρα μέσα στο μήνα Δεκέμβριο 
κάθε χρόνο και γίνεται για θητεία ενός χρόνου, πλην των οριζομένων ως 
Προέδρων των Πειθαρχικών Συμβουλίων Ε.Ν. Αξιωματικών Λ.Σ. οι 
οποίοι παραμένουν στις θέσεις τους μέχρις αντικαταστάσεώς τους με νε- 
ώτερη απόφαση του Υπουργού Εμπορικής Ναυτιλίας». 

Άρθρο 4 

Το άρθρο 5 του Π.Δ. 861/1979 αντικαθίσταται ως εξής: 

«Άρθρο 5 

Γραμματεία των Πειθαρχικών Συμβουλίων. 

1. Ως Γραμματέας των Πειθαρχικών Συμβουλίων, τοποθετείται κα¬ 
τώτερος Αξιωματικός ΑΣ και ορίζεται με Υπουργική Απόφαση. 

2. Ο Γραμματέας μεριμνά μεταξύ των άλλων για την τήρηση των 
πρακτικών των συνεδριάσεων, καθώς και για τη διεκπεραίωση των 
αναφερομένων στην λειτουργία των Συμβουλίων καθηκόντων που ανα¬ 
τίθενται σ’ αυτόν από τον Τακτικό Πρόεδρο του Πρωτοβαθμίου ΠΣΕΝ, 
ο οποίος και προΐσταται Διοικητικά όλου του προσωπικού που είναι μό¬ 
νιμα τοποθετημένο στα Πειθαρχικά Συμβούλια Εμπορικού Ναυτι¬ 
κού. 

3. Στον Γραμματέα των Πειθαρχικών Συμβουλίων τοποθετούνται 
ως βοηθοί Ανθυπασπιστές και Υπαξιωματικοί ΑΣ, επιφορτισμένοι με 
την τήρηση του Πρωτοκόλλου και της διεκπεραίωσης των εισερχομέ¬ 
νων και εξερχομένων εγγράφων, των βιβλίων κινήσεως των δικογρα¬ 
φιών, την παραλαβή και αποστολή αυτών, την μέριμνα για την απο¬ 
στολή των κλητηρίων εγγράφων προς τους παραπεμπομένους, των 
κλήσεων προς τα μέλη, την τακτοποίηση των επιδοτηρίων και την κα¬ 
τάρτιση και θυροκόλληση των πινακίων των δικασίμων. 

4. Η κατά τα παραπάνω οργανωμένη Υπηρεσία Γραμματείας των 
Πειθαρχικών Συμβουλίων Ε.Ν. υπάγεται διοικητικά στη Διεύθυνση 
Ναυτικής Εργασίας του ΥΕΝ». 

Άρθρο 5 

Η παράγραφος 3 του άρθρου 14 τού ΠΔ 861/79, αντικαθίσταται ως 
εξής: 

«3. Σε περίπτωση που ο εγκαλούμεγος απουσιάζει, η κλήση επιδίδε- 

τοα σύμφωνα με τη διάταξη του άρθρου 155 του Κ.Π.Δ. που εφαρμόζε¬ 
ται αναλόγως». 

Άρθρο 6 

Στην παράγραφο 1 του άρθρου 16 του ΠΔ 861/1979, προστίθεται 
δεύτερο εδάφιο ως εξής: 

«Στο Πρωτοβάθμιο Πειθαρχικό Συμβούλιο Ε.Ν. υπάρχει επίσης η 
δυνατότητα αναπλήρωσης των μη παρισταμένων μελών της μιας σύν¬ 
θεσης με τα αντίστοιχα τακτικά ή αναπληρωματικά μέλη από τις άλλες 
Πρωτοβάθμιες συνθέσεις». 

Άρθρο 7 

Η παράγραφος 1 του άρθρου 20 του ΠΔ 861/79 (αντικαθίσταται ως 
εξής: 

«1. Τα πρακτικά της συνεδρίασης και η απόφαση συντάσσονται από 
τον Γραμματέα του Συμβουλίου και υπογράφονται από αυτόν και τον 
Πρόεδρο του Συμβουλίου. Τα παρόντα μέλη του Συμβουλίου μετά την 
απαγγελία από τον Πρόεδρο της απόφασης υπογράφουν στο πινάκιο της 
δικασίμου παραπλεύρως της εκδικασθείσης υπόθεσης, όπου με μέριμνα 
του Γραμματέα καταχωρείται σημείωση περί της ληφθείσης αποφά- 
σεως». 

Άρθρο 8 

Η ισχύς του παρόντος αρχίζει από τη δημοσίευσή του στην Εφημε¬ 
ρίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 11 Δεκεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΠΑΠΠΑΣ 

. -♦- 

ΠΡΑΞΕΙΣ ΥΠ ΟΥΡΓΙΚΟΥ Σ ΥΜΒΟΥΛΙΟΥ 

( 2 ) 

Πράξη 153 της 14 Δεκεμβρίου 1989 
Σύσταση Επιτροπής Υπουργών για τα οικονομικά μέτρα. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 8 παρ. 4 περίπτ. γ' και δ' του Ν. 1558/ 
1985 «Κυβέρνηση και Κυβερνητικά Όργανα». 

2. Την ανάγκη χάραξης και εφαρμογής ενιαίας κυβερνητικής οικονο¬ 
μικής πολιτικής για την αντιμετώπιση των ελλειμμάτων του κρατικού 
προϋπολογισμού, των Δημόσιων Οργανισμών και των Οργανισμών του 
ευρύτερου Δημόσιου Τομέα. 

3. Τη σχετική πρόταση του Πρωθυπουργού, αποφασίζει: 

1. Τη σύσταση Επιτροπής αποτελούμενης από τον Πρωθυπουργό ως 
Πρόεδρο, τους Υπουργούς Εθνικής Οικονομίας και Οικονομικών και 
από του αναπληρωτή Υπουργό Εθνικής Οικονομίας. 


2. Στην Επιτροπή μπορούν να μετέχουν κατά περίπτωση, καλούμε¬ 
νοι κάθε φορά από τον Πρόεδρο, και άλλοι Υπουργοί ή Αναπληρωτές 
Υπουργοί, ο Διοικητής της Τράπεζας της Ελλάδος, καθώς και οικονο¬ 
μικοί ή νομικοί σύμβουλοι του Πρωθυπουργού. 

3. Έργο της επιτροπής είναι: α) ο καθορισμός των οικονομικών μέ¬ 
τρων της Κυβέρνησης για την αντιμετώπιση των ελλειμμάτων του κρα¬ 
τικού προϋπολογισμού, των Δημόσιων Οργανισμών και των Οργανι¬ 
σμών του ευρύτερου Δημόσιου Τομέα, β) ο συντονισμός των ενεργειών 
της Κυβερνήσεως για την ταχεία εφαρμογή των οικονομικών μέτρων 
και γ) η παρακολούθηση της εφαρμογής και της αποτελεσματικότητας 
των οικονομικών μέτρων. 

4. Ο Πρόεδρος συγκαλεί την Επιτροπή σε συνεδρίαση τουλάχιστον 
μία φορά την εβδομάδα, καθορίζει τα θέματα που πρόκειται να συζητη¬ 
θούν, αναθέτει στα μέλη της τη μελέτη θεμάτων που χρειάζονται περαι¬ 
τέρω επεξεργασία και υπογράφει κάθε απόφαση ή έγγραφο της Επιτρο¬ 
πής. 

5. Για τη γραμματειακή εξυπηρέτηση της Επιτροπής διατίθενται ανά 
ένας υπάλληλος των Υπουργείων Εθνικής Οικονομίας και Οικονομι¬ 
κών, με αντίστοιχες αποφάσεις των οικείων Υπουργών. 

Αυτή η Πράξη να δημοσιευθεί στην Εφημερίδα της Κυβερνή¬ 
σεως. 


Ο Πρόεδρος Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 


♦ 


(3) 

Πράξη 154 της 14 Δεκεμβρίου 1989 
Αύξηση των θέσεων των Ειδικών Συμβούλων - Ειδικών Συνεργατών 
και των μετακλητών διοικητικών υπαλλήλων στο Πολιτικό Γραφείο 
του Αναπληρωτή Υπουργού Εθνικής Παιδείας και Θρησκευμά¬ 
των. 


ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 30 (παρ. 5) του Ν. 1558/85 «Κυβέρ¬ 
νηση και Κυβερνητικά Όργανα». 

2. Την αριθ. Φ 908/Η/8585/8.12.1989 εισήγηση του Αναπλη¬ 
ρωτή Υπουργού Εθνικής Παιδείας και θρησκευμάτων, αποφασίζει: 

Την αύξηση των θέσεων στο Πολιτικό Γραφείο του Αναπληρωτή 
Υπουργού Εθνικής Παιδείας και θρησκευμάτων, των μεν Ειδικών Συμ¬ 
βούλων - Ειδικών Συνεργατών κατά τρεις (3), των δε μετακλητών 
διοικητικών υπαλλήλων κατά τρεις (3), επίσης, για την κάλυψη αυξη¬ 
μένων υπηρεσιακών αναγκών. 

Αυτή η Πράξη να δημοσιευθεί στην Εφημερίδα της Κυβερνή¬ 
σεως. 

Ο Πρόεδρος Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 



I 



ΑΠΟ ΤΟ - νίκο ΤΥΠΟΓΡ* —> 




